47 87 



medens de fleste Traade begynde enkeltvis strax udenfor den nævn(e Membran (Fig. 16, s). 

 Selv denne Begyndelse er vanskelig at iagttage, fordi Radialtraadene overhovedet ere meget 

 fine hos Hønen og langt finere end hos Gjedden og Froen. De forløbe gjennem Hjerne- 

 traadenes Lag i stor Mængde, krydsende sig med dem under en ret Vinkel, ere mindre tydelige, 

 idet de gaae gjennem Hjernecellernes Lag, og træde derpaa ind i det granuløse Lag. Her frem- 

 træde de meget talrigt, men ere meget fine og frembringe derved en tæt Stribning, derunderen 

 ret Vinkel krydser sig med Lagets koncentriske Striber; Traadene ere glatte og have ingen Udvid- 

 ninger i dette Lag som hos Gjedden og Frøen. Idet Traadene dernæst træde ind i Stratum granu- 

 latum internum, ere de vel fine og blege og uden skarp Kontour, men besidde dog en vis 

 Styrke, saa at man kan see dem spændte i lige Linie over de Spalter, der hyppigt fore- 

 komme i dette Lag (Fig. 16, t). Paa de fleste Traade findes i dette Lag en fin, smal, 

 skyttelformig Udvidning eller Kjerne, som snart sidder midt paa Traaden , snart paa Siden 

 af den. Den fintkornede Intercellularmasse, hvori Cellerne i dette Lag ere leirede, omgiver 

 ogsaa Radialtraadene, og naar de ere isolerede, hænger den ved dem i større eller mindre 

 Udstrækning (Fig. 16, u). Traadene hefte sig tilsidst paa Indsiden af Membrana intermedia; 

 kun sjeldent finder man, at en Traad deler sig forinden. I Chromsyre holde Traadene sig 

 godt; jeg har seet dem i Øine, der havde været opbevarede i 20 Aar, men der gives Øine, 

 hvor de enten slet ikke ere synhge, eller hvor deres Mængde er betydeligt ringere end 

 ellers; denne Afvexling findes ogsaa i forskjellige Lokaliteter, saaledes fortil. 



Pars anterior retinæ. 

 Hele Nethinden bliver efterhaanden tyndere fortil og ender med en afrundet fri 

 Rand. Pigmentcellerne og deres Skeder ere her meget tydelige. Stave og Tapper findes 

 lige ud til Randen, men blive efterhaanden meget lave; de have knap Halvdelen af deres 

 tidligere Høide; Tappernes Oliekugler ere for Størstedelen ufarvede. Paa selve Randen 

 findes Stave og Tapper maaskee slet ikke. Stratum granulatum externum svinder forholds- 

 vis langt mindre i Tykkelse, og de i dette Lag indeholdte Elementardele holde sig meget 

 godt og lade sig let isolere. Derimod er Membrana intermedia neppe længere synlig. 

 Cellerne i Stratum granulatum internum ere tydelige, men hele Laget har kun en ringe 

 Tykkelse. Stratum granulosurn findes helt ud i Randen. Hjernecellerne aftage stadigt i 

 Antal, men sees endnu enkeltvis i den yderste Rand; de ligge her overfladisk under Mem- 

 brana limitans interna, idet Hjernetraadene efterhaanden svinde fortil og i Randen ikke 

 længere sees. Radialtraadene tiltage i Styrke og Mængde henimod Nethindens Rand og 

 kunne danne talrige Buer udenfor Membrana limitans interna. Denne Hinde hænger som 

 sædvanligt meget fast til Nethindens Rand og det underliggende Væv. Nethindens Rand 

 hæver sig noget iveiret, og under den begynde lodrette Celler at vise sig, som derpaa til- 

 tage i Høide paa Bagsiden af Corpus ciliare. 



11* 



